A holland klub kölcsönadta őt Angliába, a Portsmouth együttesébe, ahol hamar beverekedte magát a kezdőbe. Mivel a szezon végén lejárt szerződése, francia, angol és spanyol klubok tárgyaltak vele, de ő a német bajnokcsapat ajánlatát fogadta el, a Werder Bremenhez igazolt. 2008-ban megválasztották Az év finn labdarúgójának. 2009-ben az UEFA-kupában döntőt játszottak az ukrán Sahtar Doneck ellen, de 2–1-re elvesztették. 2011-ben tárgyalásokat folytatott a klubbal a szerződés megújításáról. A tárgyalást kisebb-nagyobb problémák hátráltatták, de folytatták. Június 16-án bejelentették, hogy nem hosszabbítják meg a szerződést. Aláírt az osztrák Red Bull Salzburg klubjába, ahol bajnokságot és kupát nyert, majd elhagyta a klubot. 2012 és 2014 között a dán Aarhus GF játékosa volt, ahol 44 bajnoki mérkőzésen 2 gólt szerzett. 2014 májusában visszatért az FC Lahti csapatához, ahova 2016-os szezon végéig írt alá. 2015. szeptember 29-én bejelentte, hogy a szerződés lejártakor hivatalosan is visszavonul az aktív labdarúgástól.